તેનાથી વિપરીત ઉત્તર અમેરિકન લિસ્ટેડ ફંડ્સમાં હોલ્ડિંગ ૩૦.૬ ટન ઘટી ગયું હતું. કારણ કે રોકાણકારોએ સ્થાનિક આર્થિક સ્થિતિ મજબૂત થઈ તેને કારણે ઈક્વિટી સહિતના અન્ય એસેટ ક્લાસમાં રોકાણ વધાર્યું હતું. વૈશ્વિક બાર અને કોઈન ઈન્વેસ્ટમેન્ટ એપ્રિલથી જૂનના ગાળામાં ૨૪૮ ટન રહ્યું હતું જે ગત વર્ષે પણ આ ગાળામાં એટલું જ હતું. ચીન અને ઈરાનમાં માંગ ‌વધી હતી. અમેરિકાએ ટ્રેડ વોર શરૂ કર્યું તેને કારણે આ બન્ને દેશોમાં લોકો સલામત રોકાણ તરફ વળ્યા હતા. તુર્કી, ભારત અને યુરોપમાં સોનાની માંગ ઘટી હતી, જેની ભરપાઈ ચીન-ઈરાને કરી આપી હતી.